text: شمالی کشمیر رینج کے اضلاع بارہ مولہ، کپواڑہ ، ہندواڑہ ، سوپور، اور بانڈی پورہ سے تعلق رکھنے والے طلبا جموں و کشمیر پولیس کی طرف سے منعقعدہ ‘‘منی بھارت درشن’’ پروگرام میں حصہ لے رہے ہیں۔ ان طلبا کاانتخاب ان کے اپنے اپنے اداروں میں ان کی تعلیمی لیاقت اور تعلیم سے ہٹ کر دیگر سرگرمیوں میں حصہ لینے کی بنیاد پر کیا گیا ہے۔ یہ طلبا ملک کے وسیع اور گونا گوں کلچر سے آگاہ ہونے کے لئے مختلف دیگر ریاستوں کا دورہ کریں گے۔